Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 4931

m) éjszakai repülések esetére 4.4.2 g) – k) és 4.4.2.1 alpontokban meghatározott fényekkel. 4.4.3.1 A műszerrepülési szabályok szerint (IFR) üzemeltetett összes forgószárnyas légijárművet szereljék fel egy vész áramforrással, amely független a fő elektromos energia ellátó rendszertől. A vész áramforrás legalább 30 perc időtartamon keresztül tegye lehetővé a légijármű parancsnok számára jól látható repülési helyzetjelző műszer (műhorizont) elektromos energiával való táplálását és megvilágítását. A vész energia ellátás lépjen automatikusan működésbe a fő elektromos energia ellátó rendszer teljes meghibásodását követően, és legyen egyértelmű kijelzés a műszerfalon, hogy a helyzetjelző műszer(ek) vész energia hálózatról működnek. 4.4.4 Ajánlás – A műszerrepülési szabályok szerint (IFR) üzemeltetett azon forgószárnyas légijárművek, melyek engedélyezett maximális felszálló tömege több mint 3175 kg, vagy a maximális utasülés szám meghaladja a kilencet, legyen felszerelve a repülés irányába előre néző, tereppel való összeütközést megakadályozó földközelség jelző rendszerrel. 4.5 Az összes, vízfelszín felett üzemeltetett forgószárnyas légijármű 4.5.1 Úszóeszközök Minden olyan forgószárnyas légijárművet, amelyet vízfelszín felett kívánnak üzemeltetni, állandó vagy gyorsan kibocsátható (üzembe helyezhető) úszóeszközzel szereljenek fel, amely biztosítja a forgószárnyas légijármű biztonságos vízreszállását, amennyiben:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes